FI Euroopan unionin virallinen lehti C 92/26

Jäsenvaltion toimittama tiivistelmä EY:n perustamissopimuksen 87 ja 88 artiklan soveltamisesta kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 8. syyskuuta 2004 annetun komission asetuksen (EY) N:o 1595/2004 mukaisesti myönnetystä valtiontuesta

(ETA:n kannalta merkityksellinen teksti)

(2007/C 92/18)

Tuen numero: XF 14/06

Tiivistelmä: Campanian alue hyväksyi 30. kesäkuuta 2006 tehdyllä alueneuvoston päätöksellä nro 889 kalastus- ja vesiviljelyalan hyväksi toteutettavien julkisen sektorin hankkeiden rahoittamisen. Hankkeet on esitetty ja ilmoitettu Campanian alueellisessa toimenpideohjelmassa määrättyjen menettelyjen mukaisesti, mutta niiden rahoitus tapahtuu Campanian alueen käyttöön siirretyistä valtion varoista, koska alueellisen ohjelman toimenpiteen 4.23 määrärahat on ylitetty. Hankkeet on tarkoitettu seuraavien tavoitteiden edistämiseen:

Kalastuksen hoitotoimenpiteet Campaniassa sekä taloudellisesti ja ekologisesti kestävän troolikalastuksen innovatiivisten järjestelmien kehittäminen ja arvioiminen

Korkealaatuinen Välimeren tonnikala

Koeasema leväbiomassan edullisten tuotantomenetelmien optimoimiseksi avoimissa valoreaktoreissa

Vesiviljelytuotteiden arvostuksen lisääminen Campaniassa

Eläinplanktoniin kuuluvien hankajalkaisten (Copepodi) tehokasvatus niiden käyttämiseksi kaupallisesti tärkeiden arvokalalajien poikasten elävänä ravintona lehtijalkaisten (Artemia) asemesta

Lisätiedot: Hankkeissa on kyse tutkimus- ja menekinedistämistoimista, jotka on asetuksen (EY) N:o 1595/2004 3 artiklan mukaisesti vapautettu ilmoitusvelvollisuudesta. Hankkeet on eritelty seuraavasti:

Jäsenvaltio: Italia

Alue: Campania

Tukisjärjestelmän nimi: Finanziamento di azioni di ricerca e promozione nel settore della pesca e dell'acquacoltura (Tutkimus- ja menekinedistämistoiminnan rahoittaminen kalastus- ja vesiviljelyalalla)

Oikeusperusta: Delibera di Giunta Regionale della Campania n. 889/06. Ressources financières transférées par l'État à la région par le décret législatif n. 143/97

Tukijärjestelmän vuosittaiset menot: 422 988,98 EUR

Tuen enimmäisintensiteetti: 100 % kustannuksista

Täytäntöönpanoajankohta: 10 työpäivän kuluttua siitä, kun asetuksen (EY) N:o 1595/2004 liitteessä I olevan mallin mukainen tiivistelmälomake on toimitettu saman asetuksen 16 artiklan 1 kohdan mukaisesti julkaistavaksi Euroopan unionin virallisessa lehdessä

Tukijärjestelmän kesto: 2 vuotta

Tarkoitus:

— toimenpiteet, joiden avulla voidaan tehostaa kalastusalan resurssien hyödyntämistä ja kehittää kokeiluluonteisia kalastuksenhoitomalleja sekä parantaa vesiviljelyalan kilpailuedellytyksiä tuotantomenetelmien kehittämisen ja tuotannon monipuolistamisen kautta;

— menekinedistämis- ja kehittämistoimet tonnikalaa koskevan tiedotuksen ja tietoisuuden parantamiseksi

Artiklat, joita sovelletaan:

— asetuksen (EY) N:o 1595/2004 6 artikla (tuki täyttää asetuksen (EY) N:o 2792/1999 17 artiklan edellytykset);

— asetuksen (EY) N:o 1595/2004 7 artikla (tuki täyttää asetuksen (EY) N:o 2792/1999 14 artiklan ja liitteessä III olevan 3 kohdan edellytykset)

Asianomainen ala: Merikalastus ja vesiviljely

Tuen myöntävän viranomaisen nimi ja osoite:

Regione Campania Area generale di Coordinamento Sviluppo Attività Settore Primario

Internet-osoite: www.regione.campania.it/agricoltura

Tuen numero: XF 16/06

Lisätiedot: Tukijärjestelmä koskee tuen myöntämistä vesiviljelyalalla toimivien yritysten uudenaikaistamiseen.

Jäsenvaltio: Italia

Alue: Toscana

Tukijärjestelmän nimike tai yksittäistä tukea saavan yrityksen nimi: Vesiviljelyalan toimenpiteeseen liittyviä tukihakemuksia koskevan tarjouskilpailun hyväksyminen ja julkaiseminen Toscanan alueen virallisessa lehdessä (alueellisen lain nro 66/2005 vuoden 2006 täytäntöönpano-ohjelman liite 3 — ”Disciplina delle attività di pesca marittima e degli interventi a sostegno della pesca marittima e dell'acquicoltura”)

Tarjouskilpailu on osa edellä mainittua vuoden 2006 ohjelmaa, jonka alueneuvosto hyväksyy lähiaikoina.

Oikeusperusta: Legge Regionale n. 66/2005 ”Disciplina delle attività di pesca marittima e degli interventi a sostegno della pesca marittima e dell'acquicoltura ”(Décision CE n. C(2005)1317 du 22.4.2005).

Tukijärjestelmän vuosittaiset menot: Ohjelmassa, johon tukea koskeva tarjouskilpailu kuuluu, on varattu vuodeksi 2006 yhteensä 2 500 080 euron suuruiset määrärahat, jotka on tarkoitettu kyseisen tarjouskilpailun sekä kalastuslaivaston hyväksi toteutettavia tukitoimenpiteitä koskevan tarjouskilpailun rahoittamiseen. Määrärahojen jakamisesta kahden tukijärjestelmän kesken päättävät maakunnat, jotka vastaavat toimenpiteiden täytäntöönpanosta. Vesiviljelyalalle myönnettävät tosiasialliset määrärahat ilmoitetaan komissiolle heti kun kyseiset tiedot ovat tiedossa

Seuraavien vuosien osalta uudet talousarviomäärärahat vahvistetaan kyseisiä vuosia koskevissa ohjelmissa.

Tuen enimmäisintensiteetti: Tukijärjestelmän mukaisen tuen osuus on enintään 40 % investoinnin kokonaiskustannuksista, jotka eivät saa ylittää 250 000 EUR

Täytäntöönpanoajankohta: Tukihakemuksia voidaan jättää 45 päivän ajan tarjouspyynnön julkaisemisesta Toscanan alueen virallisessa lehdessä.

Tuen tarkoitus: Vesiviljelyalan yritysten uudenaikaistaminen

Asetuksen (EY) N:o 1595/2004 artikla, jota sovelletaan: 11 artikla

Tukikelpoiset kustannukset: Asetusten (EY) N:o 2792/1999 ja (EY) N:o 448/2004 mukaisesti tukikelpoisia kustannuksia ovat seuraavista toimenpiteistä aiheutuneet kustannukset:

laitosten uudenaikaistamiseen tarkoitettujen laitteiden hankinta (ruokintalaitteet, hapetuslaitteet, muut koneet ja laitteet, suodattimet jne.),

lisääntymis- ja kasvatusaltaiden sekä selkeytysaltaiden rakentaminen,

yrityksen toimitilojen rakentaminen (poikasten tuotantotilat, tilat tuotteiden jalostamista ja kaupan pitämistä varten, koneiden ja laitteiden uusiminen jne.).

Asianomainen ala: Vesiviljely

Tuen myöntävän viranomaisen nimi ja osoite: Toscanan alue siirtää maakunnille toimenpiteiden toteuttamisen edellyttämät määrärahat, ja maakuntaviranomaiset myöntävät tuen suoraan edunsaajille. Tukijärjestelmään osallistuvat seuraavat alue- ja maakuntaviranomaiset:

Regione Toscana

Settore Produzioni Agricole Zootecniche

Via di Novoli, 26

I-50127 Firenze

Maakunnat:

Arezzo — Ufficio Pesca — Via S.Lorentino, 25 — I-52100 Arezzo

Firenze — Ufficio Pesca — Via Mercadante, 42 — I-50144 Firenze

Grosseto — Ufficio Pesca — Via Pietro Micca, 39 — I-58100 Grosseto

Livorno — Ufficio Pesca — Via S. Anna — I-57100 Livorno

Lucca — Ufficio Pesca — Via Barsanti e Matteucci, 208 — I-55100 Lucca

Massa Carrara — Ufficio Pesca — Via Crispi, 11 — I-54100 Massa Carrara

Pisa — Ufficio Pesca — Via P. Nenni, 24 — I-56100 Pisa

Pistoia — Ufficio Pesca — Corso Gramsci, 110 — I-51100 Pistoia

Prato — Ufficio Pesca — Via Pisana, 12 — I-50047 Prato

Siena — Ufficio Pesca — Strada Massetana, 106 — I-53100 Siena

Internet-osoite: jossa tarjouskilpailu julkaistaan

www.rete.toscana.it/sett/agric/Pesca-acquicoltura/Pesca.htm

Tuen numero: XF 17/06

Selittävät huomautukset: Tuki myönnetään Englannin selektiivisen investointirahoituksen järjestelmässä (Selective Finance for Investment (SFI)), josta kauppa- ja teollisuusministeriö on jo ilmoittanut komissiolle (N731/2000)

Jäsenvaltio: Yhdistynyt kuningaskunta

Järjestelmästä vastuussa olevat hallintoelimet:

a. Yorkshire Forward Victoria House 2 Victoria Place Leeds LS11 5AE United Kingdom Puh.: (44) 0113 394 9860

b. Yhteyshenkilö Yhdistyneessä kuningaskunnassa: Jacinta Vaz Marine Fisheries Agency Area 6D 3-8 Whitehall Place West London SW1A 2HH United Kingdom Puh.: (44) 207 270 80 42 Faksi: (44) 270 270 80 19 Sähköposti: Jacinta.vaz@mfa.gsi.gov.uk

Alue: Yorkshire ja Humberside

Tukijärjestelmän nimike tai yksittäistä tukea saavan yrityksen nimi: Tukijärjestelmä: Englannin selektiivinen investointirahoitus (Selective Finance for Investment (SFI) in England)

Edunsaaja: New Era Aquaculture Ltd

Oikeusperusta: Industrial Development Act 1982

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: RSA/SFI-ohjelmassa vuosikustannusten enimmäismäärä kaikilla aloilla (ei pelkästään kalastus- ja vesiviljelyalalla) sekä kaikilla Englannin alueilla, Skotlannissa ja Walesissa on 240 miljoonaa GBP (351 miljoonaa EUR).

Edunsaajalle yhdeksi vuodeksi myönnettävä tuki on suuruudeltaan 33 000 GBP. Hanke koostuu 3 000 kalaa viikossa tuottavan kalahautomon rakentamisesta.

Tuen enimmäisintensiteetti: Tuen enimmäisintensiteetti on 13,33 prosenttia kunkin yksittäisen hyväksytyn hankkeen osalta. Tuki maksetaan käteistukena maksukuitteja vastaan. Tukea ei makseta missään muussa muodossa. Tuen määrä tukiekvivalenttina ilmaistuna (40 prosenttia) ei ylitä asetuksen (EY) N:o 2792/1999 liitteessä IV tällaiselle tuelle vahvistettua kansallisen ja yhteisön taloudellisen osallistumisen sallittua enimmäistasoa yhdenkään yksittäisen hyväksytyn hankkeen osalta.

Täytäntöönpanoajankohta: Pian, sillä vapautus hyväksyttiin 30. lokakuuta 2006.

Tukijärjestelmän tai yksittäisen tuen kesto: SFI-järjestelmä päättyy suunnitelmien mukaan 31. joulukuuta 2006.

Tuen tavoite (ensisijaisena tavoitteena on pk-yritysten tukeminen). Muut (toissijaiset) tavoitteet: Tukikelpoisten alueiden kilpailukyvyn parantaminen tukemalla korkealaatuisia hankkeita, joilla saadaan aikaan kestäviä uusia investointeja

Tukeen sovelletaan asetuksen (EY) N:o 1595/2004 11 artiklaa (vesiviljely)

Hankkeen tukikelpoisia menoeriä ovat käyttöomaisuuteen, kuten kiinteistöt, laitokset ja koneet, liittyvät menot. Käyttöomaisuus voidaan hankkia suoralla ostolla, rahoitusleasingillä tai vuokrausostolla. Myös eräät vuokrasopimukset voivat olla tukikelpoisia. Tukikelpoisia voivat olla myös eräät kertaluonteiset kustannukset (patenttioikeudet, ammatilliset palkkiot). Hankkeita voidaan seurata vähintään viiden vuoden ajan investoinnin päätökseen saattamiseen asti ja sen jälkeen sen varmistamiseksi, että tarjousehtoja on noudatettu.

Alat, joita tuki koskee: Vesiviljely

Tuen myöntävän viranomaisen nimi ja osoite:

Yorkshire Forward Victoria House 2 Victoria Place Leeds LS11 5AE United Kingdom

Internet-osoite: http://www.dti.gov.uk/regional/investment/page29183.html

Muita tietoja: Edunsaajalle 1. päivästä marraskuuta 2004 myönnetty muu valtiontuki tai yhteisön tuki:

High Growth Start up-tuki, 3 000 GBP vuonna 2005.

Export Market Research Grant –tuki, 4 500 GBP vuonna 2005.

Tuen numero: XF 18/06

Jäsenvaltio: Italia

Alue: Sardinia

Tukijärjestelmän nimike: Tuet kalastus- ja vesiviljelyalan yrityksille

Oikeusperusta: legge regionale 14 aprile 2006, n. 3, ”Disposizioni in materia di pesca ”art. 9 commi 2 e 6 e art.10.

Tukijärjestelmän vuosittaiset menot: Oikeusperustan 9 §:ssä tarkoitetun tukijärjestelmän määrärahat vuonna 2006 ovat yhteensä 1 000 000 EUR Seuraavien vuosien talousarviot vahvistetaan Sardinian alueen varainhoitolaissa.

Tuen enimmäisintensiteetti: Oikeusperustan 9 §:ssä säädettyjen, asetuksen (EY) N:o 2792/1999, sellaisena kuin se on muutettuna ja täydennettynä, säännösten mukaisten toimenpiteiden tuen enimmäismäärä vahvistetaan saman asetuksen liitteen IV mukaisesti.

Oikeusperustan 9 §:n 6 momentissa tarkoitettujen toimenpiteiden osalta tuen enimmäisintensiteetti on

a ja b kohdassa tarkoitettujen toimenpiteiden osalta enintään 100 % tukikelpoisista kustannuksista;

c kohdassa tarkoitettujen toimenpiteiden osalta enintään 60 % tukikelpoisista kustannuksista.

Täytäntöönpanoajankohta: Tukijärjestelmä tulee voimaan 10 työpäivän kuluttua siitä, kun tämä lomake on toimitettu ryhmäpoikkeusasetuksen (EY) N:o 1595/2004 16 artiklan 1 kohdan mukaisesti, ja joka tapauksessa vasta sen jälkeen, kun oikeusperustan 9 §:n 5 momentissa tarkoitettu alueen ympäristönsuojeluviranomaisen (Assessore della Difesa dell'Ambiente) asetus on tullut voimaan.

Tukijärjestelmän kesto: 2006

Tuen tarkoitus: Tuen tarkoituksena on edistää kalastustoiminnan monipuolistamiseksi toteutettavien yleisten toimenpiteiden puitteissa alan monimuotoisuutta esimerkiksi kalastusmatkailun osalta. Tavoitteena on kannustaa kalastajia etsimään vaihtoehtoisia toimintoja pyyntiponnistuksen rajoittamiseksi ja varmistaa toimijoiden ansiotason säilyminen.

Ryhmäpoikkeusasetuksen artikla, jota sovelletaan, ja tukijärjestelmän kattamat tukikelpoiset kustannukset: Asetuksen (EY) N:o 1595/2004 12 artikla

Asianomainen ala/asianomaiset alat: Kalastus ja vesiviljely meressä, murtovedessä ja makeassa vedessä, mukaan luettuna simpukoiden ja nilviäisten viljely.

Tuen myöntävän viranomaisen nimi ja osoite:

Regione Sardegna Assessorato Difesa Ambiente Servizio Pesca, Acquacoltura e Stagni Via Roma, 80 I-09123 Cagliari

Internet-osoite: www.regione.sardegna.it (home>regione>leggi e normative>leggi regionali)